याद रहे, कालेज फैस्ट जैसे मौकों पर आप को घंटों खड़े रहना है, वहां बज रहे गानों पर थिरकना है, तो ऐसे में आप के जूते इतने आरामदेह होने चाहिए कि आप 5-6 घंटे बिना थके खड़े रह सकें. कालेज फैस्ट में जूतों का स्टाइलिश होना भी अतिआवश्यक है. ऊंची एढ़ी की सैंडिल न पहनें. आगे से खुली सैंडिल भी न पहनें ताकि भीड़ में आप के पैर कुचल न जाएं. फ्लैट सैंडिल पहनें. आप स्नीकर जूते भी पहन सकती हैं. आरामदेह होने के साथ ये फैशनपरस्ती में भी पीछे नहीं हैं.